Solbakken henter bråkebøtte til Wolves
Ståle Solbakken hadde rikelig med problemer i løpet av den turbulente tiden i Köln. Slawomir Peszko var et av dem. I april ble han kastet på glattcelle etter å ha kranglet med en taxisjåfør i beruset tilstand. Episoden førte til at han ikke fikk lov til å spille for Polen under EM på hjemmebane i sommer.Nå har Solbakken hentet polakken på et sesonglangt lån til Molineux Ground. - Slawo er en spiller som kan operere på begge vingene og han hadde en veldig god første halvdel av sesongen i fjor, og sto bak mange av målene til Podolski, sier Solbakken til Wolverhamptons nettsider. - For å være ærlig - og jeg tror han vil innrømme det selv - var ikke andre del av sesongen like god. Det ble kanskje forsterket av at han prøvde å komme med i den polske EM-troppen.Solbakken er ikke i tvil om at 27-åringen vil tilføre laget tiltrengt tempo. - Jeg er henrykt over at hans nye utfordring blir hos Wolves, sier nordmannen. Nysigneringen Peszko ble presentert dagen etter at Championship-klubbens kanskje aller største stjerne, Steven Fletcher, kom med et krav om å forlate Wolves. Sunderland har et sigende fått et bud avslått på den skotske spissen.
Ståle Solbakken (44) har signert Slavomir Peszko (27) fra gamleklubben Köln.